Atkvæðagreiðslurnar um ákærurnar fór eftir flokkslínum , 23 - 17 . AP / Patrick Semansky Dómsmálanefnd fulltrúadeildar Bandaríkjaþings hefur samþykkt báðar ákærurnar gegn Donald Trump , forseta , fyrir embættisbrot . Atkvæðagreiðslurnar um ákærurnar fór eftir flokkslínum , 23 - 17 . Allir þingmenn deildarinnar munu svo greiða atkvæði um ákærurnar í næstu viku . Því næst fer málið fyrir öldungadeildina , þar sem nokkurs konar réttarhöld fara fram . Atkvæðagreiðslan dómsmálanefndarinnar átti að fara fram í gær en var frestað til dagsins í dag eftir rúmlega fjórtán klukkustunda fundarhöld í gær . Trump er þriðji forsetinn í sögu Bandaríkjanna sem er ákærður fyrir embættisbrot og sá fyrsti sem stendur í kosningabaráttu á sama tíma . Demókratar hafa opinberað tvær ákærur gegn Donald Trump , forseta Bandaríkjanna , fyrir embættisbrot . Hann er sakaður um að misnota vald sitt og að standa í vegi þingsins varðandi rannsókn fulltrúadeildarinnar . Trump er gert að hafa beitt utanríkisstefnu Bandaríkjanna gagnvart Úkraínu með því markmiði að þvinga Volodymyr Zelensky , forseta Úkraínu til að tilkynna upphaf tveggja rannsókna sem myndu nýtast Trump í kosningunum á næsta ári . Sú viðleitni hafi staðið yfir um mánaða skeið og hafi verið stýrt af Rudy Giuliani , einkalögmanni Trump . Demókratar segja Trump hafa ógnað bæði heillindum kosninga í Bandaríkjunum og þjóðaröryggi en rannsókn hefur nú staðið yfir frá því að í ljós kom að Trump hafði haldið aftur af neyðaraðstoð til Úkraínu . Vitni og aðrir segja það hafa verið gert til að þrýsta á Volodymyr Zelensky , forseta Úkraínu . Trump hafði krafið Zelensky um að tilkynna opinberlega að hann ætlaði að hefja tvær rannsóknir sem myndu nýtast Trump fyrir kosningarnar á næsta ári . Á því byggir ákæran um að Trump hafi misnotað vald sitt . Sú viðleitni var hluti af alþjóðlegum þrýstingi þar sem vestræn ríki töldu saksóknarann ljón í vegi þess að uppræta langvarandi spillingu í Úkraínu . Það er , eins og áður hefur komið fram , þvert á öll sönnunargögn og niðurstöður öryggisstofnanna í bandaríkjunum og sérfræðinga . Þessu hafa Trump-liðar og þar með taldir nokkrir þingmenn , haldið áfram að dreifa . Þrátt fyrir að embættismenn og forsvarsmenn öryggisstofnanna hafi varað þá við því að ásakanirnar gegn Úkraínu séu runnar undan rifjum þeirra sömu Rússa og gerðu árásina á tölvukerfi Landsnefndar Demókrataflokksins . Vísir hvetur lesendur til að halda sig við málefnalega umræðu . Einnig áskilur Vísir sér rétt til að fjarlægja ærumeiðandi eða ósæmilegar athugasemdir og ummæli þeirra sem tjá sig ekki undir eigin nafni .